CELEX: 62016CN0481
Language: fi
Date: 2016-09-02 00:00:00
Title: Asia C-481/16: Kanne 2.9.2016 – Euroopan komissio v. Helleenien tasavalta

17.10.2016   
            
            
               FI
            
            
               Euroopan unionin virallinen lehti
            
            
               C 383/9
            
         Kanne 2.9.2016 – Euroopan komissio v. Helleenien tasavalta
   (Asia C-481/16)
   (2016/C 383/12)
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: A. Bouchagiar ja B. Stromsky)
   
      Vastaaja: Helleenien tasavalta
   
      Vaatimukset
   
   Kantaja vaatii, että unionin tuomioistuin
   
               —
            
            
               toteaa, että koska Helleenien tasavalta ei ole asetetussa määräajassa toteuttanut kaikkia valtiontuesta SA.34572 (13/C) (ex 13/NN), jonka Kreikka on myöntänyt Larco General Mining & Metallurgical Company SA -yhtiölle, 27.3.2014 annetun komission päätöksen 2014/539/EU täytäntöönpanon edellyttämiä toimenpiteitä, ja joka tapauksessa koska se on jättänyt ilmoittamatta komissiolle asiaankuuluvalla tavalla päätöksen 5 artiklan mukaan toteutettavista toimenpiteistä, se ei ole noudattanut päätöksen 3, 4 ja 5 artiklan eikä Euroopan unionin toiminnasta tehdyn sopimuksen mukaisia velvoitteitaan
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Helleenien tasavalta velvoitettiin 27.3.2014 annetulla komission päätöksellä (asia SA.34572) perimään neljässä kuukaudessa takaisin yhteismarkkinoille soveltumaton tuki, jonka se oli myöntänyt Larcolle ja ilmoittamaan asiankuuluvalla tavalla Euroopan komissiolle tämän edellyttämien toimenpiteiden toteuttamisesta. Kyseessä oleva tuki muodostui Larcolle vuosina 2008, 2010 ja 2011 myönnetyistä valtiontakauksista ja valtion osallistumisesta yhtiön pääoman korotukseen vuonna 2009.
            
         
               2.
            
            
               Helleenien tasavalta ei ole perinyt kyseessä olevaa tukea takaisin neljässä kuukaudessa niin kuin sen oli määrä tehdä. Lisäksi se ei ole edelleenkään ryhtynyt päätöksen täytäntöönpanon edellyttämiin toimenpiteisiin, eikä se ole toimittanut komissiolle asianmukaisia tietoja päätöksen täytäntöönpanoon liittyvistä toimenpiteistä.